Kaneelpruun

Kaneelpruun, kaneelivärvi või kaneelikarva on üks pruunidest värvitoonidest, kaneeli värvi mahe, kergelt tuhm pruun värvus, mis võib kalduda toonilt punaka poole.

Värvinimetust kasutatakse tekstiilide ja lõngade värvuse kirjeldamiseks moes ning sisekujunduses. Juuksevärvust võidakse nimetada kaneelpruuniks, selles toonis toodetakse ka juuksevärve.

Pildid

Karvavärvusena 
Värvinimetust "kaneelpruun" kasutatakse ka karvavärvuse kirjeldamiseks mõnedel koera- ja kassitõugudel (tšau-tšau, idamaised kassitõud nagu ookerkass, lühikarvaline orientaal, birma kass jm) ja tuhkrutel.

Viited 

Pruunid värvitoonid
Karvavärvused